Estadio Azteca

Estadio Azteca on Méxicon kaupungissa sijaitseva jalkapallostadion. Sen kapasiteetti on 87 000 katsojaa. Estadio Aztecaa alettiin suunnitella 1960-luvun alussa, kun Meksiko alkoi valmistautua hakemaan vuoden 1970 jalkapallon MM-kilpailuja. Meksikon jalkapalloliiton johtajaksi valittiin vuonna 1960 Guillermo Cañedo de la Bárcena, joka haaveili jostain paremmasta kuin vuoden 1960 MM-kilpailujen Brasilian Maracanã. Arkkitehtuurikilpailun vaoittajaksi valittiin Pedro Ramírez Vázquezin ehdotus. Tämä otti mukaan arkkitehti Rafael Mijares Alcérrecan, ja he kävivät Euroopassa tutkimassa tunnettuja stadioneita, kuten Wembleytä, San Siroa, Camp Nouta ja Santiago Bernabéuta. Estadio Aztecan rakennustyöt aloitettiin vuonna 1962. Sitä ennen jouduttiin siirtämään 180 miljoonaa kilogrammaa kalliota ja 64 000 neliömetriä maata. Projektissa oli mukana 10 arkkitehtiä, 17 teknikkoa, 35 insinööriä ja 800 työntekijää, jotta maa saatiin rakennustöitä varten tasaiseksi. Rakennustyöt valmistuivat vuonna 1966, ja sen rakennustyöt maksoivat kaikkiaan 260 miljoonaa pesoa. Avausotteluna pelattiin 29. toukokuuta ystävyysottelu CF Américan ja Torinon välillä. Stadion on valmistunut vuonna 1966 vuoden 1968 kesäolympialaisia varten. Tämän lisäksi siellä on pelattu kaksia jalkapallon MM-kilpailuja vuosina 1970 ja 1986. Molempien turnauksien loppuottelut pelattiin Estadio Aztecalla. Myös kuuluisa vuoden 1986 MM-turnauksen puolivälierä Argentiina–Englanti pelattiin stadionilla. Ottelussa Diego Maradona iski kaksi maailmankuulua maaliaan. Nykyisin stadionia käyttää Meksikon jalkapallomaajoukkue sekä seurajoukkueet CF América ja CF Atlante. Lähteet Aiheesta muualla Kuvia tai muita tiedostoja aiheesta Estadio Azteca Wikimedia Commonsissa